CELEX: 62018CN0679
Language: bg
Date: 2018-11-05 00:00:00
Title: Дело C-679/18: Преюдициално запитване от Okresní soud v Ostravě (Чешка република), постъпило на 5 ноември 2018 г. — OPR-Finance s.r.o./GK

21.1.2019   
            
            
               BG
            
            
               Официален вестник на Европейския съюз
            
            
               C 25/26
            
         
      Преюдициално запитване от Okresní soud v Ostravě (Чешка република), постъпило на 5 ноември 2018 г. — OPR-Finance s.r.o./GK
      (Дело C-679/18)
      (2019/C 25/33)
      Език на производството: чешки
      
         Запитваща юрисдикция
      
      Okresní soud v Ostravě
      
         Страни в главното производство
      
      
         Жалбоподател: OPR-Finance s.r.o.
      
         Ответник: GK
      
         Преюдициални въпроси
      
      
                  1)
               
               
                  Допуска ли член 8 във връзка с член 23 от Директива 2008/48/ЕО (1) на Европейския парламент и на Съвета от 23 април 2008 година относно договорите за потребителски кредити и за отмяна на Директива 87/102/ЕИО на Съвета национално законодателство, което предвижда, че санкцията за неизпълнение на задължението на кредитора да оцени кредитоспособността на потребителя преди сключването на договора за кредит е недействителността на договора за кредит, заедно със задължение на потребителя да върне главницата на кредитора в съответстващ на неговите финансови възможности срок, когато обаче такава санкция (недействителността на договора за кредит) е приложима само в случай, че потребителят се позове на нея (т.е. направи възражение за недействителност на договора) в рамките на тригодишен давностен срок?
               
            
                  2)
               
               
                  Изисква ли член 8 във връзка с член 23 от Директива 2008/48/ЕО на Европейския парламент и на Съвета от 23 април 2008 година относно договорите за потребителски кредити и за отмяна на Директива 87/102/ЕИО на Съвета от националната юрисдикция да прилага служебно санкцията, предвидена в националното законодателство за неизпълнение на задължението на кредитора да оцени кредитоспособността на потребителя (т.е. дори в случаите, когато потребителят не се позовава активно на тази санкция)?
               
            
         (1)  ОВ L 133, 2008 г., стр. 66.